
                                                                                                  Šakių rajono savivaldybės mero
                                                                                                  2021 m. vasario    d.
                                                                                                  potvarkiu Nr. MT-


ŠAKIŲ KULTŪROS CENTRO DIREKTORIAUS PAREIGYBĖS APRAŠYMAS

I SKYRIUS
 PAREIGYBĖ

1. Šakių kultūros centro (toliau – Centras) direktoriaus (toliau – direktorius) pareigybė yra priskiriama biudžetinių įstaigų vadovų ir jų pavaduotojų grupei, kurių pareigybės priskiriamos A (A1 arba A2) lygiui, atsižvelgiant į būtiną išsilavinimą toms pareigoms eiti.
1. Pareigybės lygis – A2.
1. Pareigybės paskirtis – organizuoti, koordinuoti, kontroliuoti Centro veiklą, užtikrinti jam pavestų funkcijų vykdymą. 
1. [bookmark: _GoBack]Pareigybės pavaldumas – direktorius yra tiesiogiai pavaldus Šakių rajono savivaldybės merui.     
II SKYRIUS
 SPECIALŪS REIKALAVIMAI ŠIAS PAREIGAS EINANČIAM DARBUOTOJUI

1. Direktorius turi atitikti šiuos specialius reikalavimus:
5.1. turėti ne žemesnį kaip aukštąjį universitetinį humanitarinių mokslų, socialinių mokslų arba meno srities išsilavinimą su bakalauro kvalifikaciniu laipsniu ar jam prilygintu išsilavinimu arba aukštąjį koleginį humanitarinių mokslų, socialinių mokslų arba meno srities išsilavinimą su profesinio bakalauro kvalifikaciniu laipsniu ar jam prilygintu išsilavinimu;
5.2. turėti ne mažesnę kaip 3 metų darbo patirtį kultūros srityje;
[bookmark: n1_10][bookmark: pn1_10][bookmark: n1_12][bookmark: pn1_12]5.3. išmanyti Lietuvos Respublikos Konstituciją, Lietuvos Respublikos kultūros centrų įstatymą, Lietuvos Respublikos vietos savivaldos įstatymą, Lietuvos Respublikos biudžetinių įstaigų įstatymą, Lietuvos Respublikos viešųjų įstaigų įstatymą, Lietuvos Respublikos darbo kodeksą, Lietuvos Respublikos etninės kultūros valstybinės globos pagrindų įstatymą, Lietuvos Respublikos autorių teisių ir gretutinių teisių įstatymą bei kitus su kultūros centro administravimu ir kultūros politika susijusius teisės aktus ir sugebėti juos pritaikyti praktikoje;
5.4. būti susipažinusiam su Lietuvos Respublikos kultūros politikos nuostatomis, atitinkamo regiono arba savivaldybės kultūros sklaidos ir plėtros procesais;
5.5.  išmanyti atitinkamo regiono kultūros savitumą;
5.6. turėti įgūdžių strateginio planavimo, kultūros politikos įgyvendinimo, išteklių ir personalo valdymo srityse;
5.7. mokėti vertinti, analizuoti kultūrinės veiklos programas-projektus;
5.8. išmanyti ir taikyti kultūrinės veiklos taikomuosius tyrimus, mokėti prognozuoti kultūrinės rinkos raidos perspektyvas;
5.9. mokėti vertinti esamą kultūros ir jos verslo aplinką;
5.10. mokėti organizuoti ir planuoti kultūros centro darbą;
5.11. žinoti pagrindinius bendravimo ir bendradarbiavimo principus bei etikos normas;
5.12. išmanyti raštvedybos taisykles, sklandžiai dėstyti mintis raštu ir žodžiu;
5.13. mokėti užsienio kalbą;
5.14. turėti kompiuterinio raštingumo įgūdžių;
5.15. profesionaliai tvarkyti dokumentus, sisteminti gautą informaciją;
5.16. būti kūrybiškam, komunikabiliam, iniciatyviam, pareigingam.

III SKYRIUS 
ŠIAS PAREIGAS EINANČIO DARBUOTOJO FUNKCIJOS

5. [bookmark: _Hlk503530344]Direktoriaus vykdo šias funkcijas:
6.1. organizuoja Kultūros centro darbą, kad būtų įgyvendinami Kultūros centro tikslai ir atliekamos nustatytos funkcijos;
6.2. užtikrina, kad būtų laikomasi įstatymų, kitų teisės aktų ir Kultūros centro nuostatų;
            6.3. leidžia įsakymus, privalomus visiems Kultūros centro darbuotojams, kontroliuoja jų vykdymą;
            6.4. tvirtina Kultūros centro struktūrą, pareigybių sąrašą, įstatymų nustatyta tvarka priima į darbą ir atleidžia iš darbo Kultūros centro darbuotojus, nustato ir tvirtina jų tarnybinius atlyginimus (koeficientus), priemokas;
            6.5. tvirtina Kultūros centro darbuotojų pareigybių aprašymus, vidaus tvarkos taisykles, kitus vidaus organizacinius dokumentus;
            6.6. kontroliuoja Kultūros centro darbuotojų profesinę veiklą, rūpinasi Kultūros centro darbuotojų kvalifikacijos kėlimu;
            6.7. tvirtina Kultūros centro veiklos planus, vadovauja jų rengimui bei vykdymui;
            6.8. garantuoja, kad pagal Lietuvos Respublikos viešojo sektoriaus atskaitomybės įstatymą teikiami ataskaitų rinkiniai ir statistinės ataskaitos būtų teisingi;
            6.9. užtikrina racionalų ir taupų lėšų bei turto naudojimą, veiksmingą Kultūros centro vidaus kontrolės sistemos sukūrimą, jos veikimą ir tobulinimą;
            6.10. atsako už paskesnę finansinę kontrolę;
            6.11. atstovauja Kultūros centrui valdžios ir valdymo institucijose, kitose įstaigose ir palaikant santykius su kitais subjektais;
            6.12. Kultūros centro vardu sudaro sandorius;
            6.13. gali turėti ir kitų jam Kultūros centro nuostatuose arba kituose teisės aktuose nustatytų teisių ir pareigų, kurios neprieštarauja įstatymams ir kitiems teisės aktams.

